ભગવત ગીતાના બીજા અધ્યાયના ૩૪મા શ્લોકમાં પણ અાપણને અાવા જ શબ્દો મળે છે. અાબરૂ વગરના કલંકિત જીવન કરતાં મૃત્યુને મહત્વ અાપનારો વર્ગ વર્તમાન સમયમાં પણ મળે છે. નગ્ન સત્ય હંમેશાં કડવું હોય છે પરંતુ તેનું પ્રખર તેજ અસત્યની કસોટીમાંથી હંમેશાં શ્રેષ્ઠતમ સાબિત થાય છે. અામ સત્યનો પરમ વિજય થાય છે. ભગવાન વિષ્ણુએ તેમના શ્રીકૃષ્ણ અવતારમાં શ્રીમદ્ ભગવદ્ગીતામાં કહ્યું છે કે, જે કોઈ મનુષ્ય મારી શરણમાં અાવે છે તે ગમે તેવો પાપી હોય તો છતાં પણ હું તેની પડખે રહી તેને મોક્ષ માર્ગને અધિકારી બનાવું છું. પણ તે મનુષ્ય શુદ્ધ બુદ્ધિથી મારી શરણમાં અાવ્યો હોવો જોઈએ.